**রিলিজ নোট**

**পরিবার পরিকল্পনা পরিদর্শকদের**

**ই-** **সুপারভিশন সিস্টেম**

**ভার্সন: ২.৩**



**তারিখ: ১৫ ই মে , ২০১৯**

**বর্তমান রিলিজ সম্পর্কেঃ**

এই ভার্সনটি হচ্ছে এফপিআই ই-সুপারভিশন সিস্টেম-এর ভার্সন ২.৩। পূর্ববর্তী ভার্সন ২.১-এর তুলনায় এর অনেক উন্নয়ন সাধন করা হয়েছে। তা ছাড়া, কিছু সমস্যার সমাধানও করা হয়েছে। এই ভার্সনে যে সকল সমস্যার সমাধান করা হয়েছে, সেই সাথে যে পরিবর্ধন করা হয়েছে, সেগুলো নিম্নে বর্ণনা করা হলঃ

**সমস্যার সমাধানঃ**

১। পরিবার কল্যাণ সহকারী কর্ম পরিকল্পনা, বিশেষ করে সংশোধিত কর্ম পরিকল্পনা, দাখিল করার পর কিছু কিছু ক্ষেত্রে সেটির স্ট্যাটাস বা অবস্থা বুঝতে সমস্যা হত। এ ভার্সনে তার সমাধান করা হয়েছে।

২। পরিবার কল্যাণ সহকারী কর্তৃক দাখিলকৃত কর্ম-পরিকল্পনার ভিন্ন ভিন্ন অবস্থার জন্য ভিন্ন ভিন্ন রঙ যোগ করা হয়েছে (যেমন: দাখিল পর নীল, সংশোধনযোগ্য হলে হলুদ, পরিবর্তিত হলে কমলা এবং অনুমোদিত হলে সবুজ)। তাছাড়া, এখন থেকে পরিবার কল্যাণ সহকারী দাখিল করার পর পরই কর্ম পরিকল্পনার কোন পরিবর্তন করতে পারবেন না। তবে এফপিআই কোন ফিডব্যাক দিলে তদনুযায়ী তিনি সংশোধন করে কর্ম পরিকল্পনা পুনরায় জমা দিতে পারবেন। পরিবার পরিকল্পনা পরিদর্শকের মন্তব্যের পর দাখিলকৃত কর্ম পরিকল্পনা পরিবর্তন করা যাবে। অন্য কথায়, পরিবার পরিকল্পনা পরিদর্শক এর মতামত পাওয়ার আগে পরিবার কল্যাণ সহকারীগণ তাদের কর্ম পরিকল্পনা পুনরায় পরিবর্তন করতে বা দাখিল দিতে পারবেন না।

৩। ছুটির সংখ্যা লেখার ঘরটিতে আগে যে কোন সংখ্যা লেখা যেত, এখন শুধুমাত্র একটি সংখ্যা (০-৯ এর মধ্যে) লেখা যাবে।

৪। পরিবার কল্যাণ সহকারী ই-রেজিস্টারে ইপিআই কার্যক্রম লেখার সুবিধা যোগ করা হয়েছে। তদনুসরণে, পরিবার পরিকল্পনা পরিদর্শক এখন যাচাই কাজে ইপিআই কার্যক্রম নির্বাচন করতে পারবেন (যদি পরিবার কল্যাণ সহকারী তাঁর কর্ম পরিকল্পনায় সেটি অন্তর্ভুক্ত করে থাকেন)।

৫। কর্ম পরিকল্পনার বিভিন্ন আইটেম ক্রমান্বয়ে স্পর্শ করলে একাধিক উইন্ডো উন্মুক্ত হত। এ সমস্যার সমাধান করা হয়েছে।

৬। পরিবার পরিকল্পনা পরিদর্শক স্বীয় কর্ম পরিকল্পনায় আইটেম যোগ করার সময় একাধিক পরিবার কল্যাণ সহকারী নির্বাচন করতে পারবেন। আগের ভার্সনে শুধুমাত্র একজন পরিবার কল্যাণ সহকারী নির্বাচন করা যেত।

৭। পরিবার কল্যাণ সহকারীর কর্ম পরিকল্পনা পর্যবেক্ষণের সময় অ্যাপ ঠিকমত চলতো না (হ্যাং করতো)। তার সমাধান করা হয়েছে।

৮। পরিবার পরিকল্পনা পরিদর্শক নির্দিষ্ট কমিউনিটি ক্লিনিকের নাম উল্লেখ ছাড়াই "কমিউনিটি ক্লিনিক ভিজিট" কর্ম-পরিকল্পনায় অন্তর্ভুক্ত করতে পারবেন ।

৯। ডাটা সিংক করতে গিয়ে ব্যবহারকারীরা কখনো কখনো সমস্যায় পড়তেন । যেমন, ১% হওয়ার পর স্ক্রিন স্থির হয়ে যেতো এবং তার সমাধানের জন্য এ্যাপ বন্ধ করে পুনরায় চালু করতে হতো। এই সমস্যার সমাধান করা হয়েছে।

১০। কর্ম পরিকল্পনা দাখিল করার সময় কখনো কখনো কোড দৃশ্যমান হয়ে উঠতো, যার সমাধান করা হয়েছে।

১১। পরিবার পরিকল্পনা পরিদর্শকগণ এখন ট্যাব থেকে একাধিক ইউনিয়নের প্রতিবেদন তৈরি করতে পারবেন। অর্থাৎ তিনি একাধিক ইউনিয়নের সব কটির প্রতিবেদন তৈরি করতে পারবেন।

১২। আগে পরিবার কল্যাণ সহকারী কর্তৃক দাখিলকৃত কর্ম পরিকল্পনা ৩ দিনের মধ্যে অনুমোদন করা বাধ্যতামূলক ছিল। তা তুলে দেয়া হয়েছে। অর্থাৎ ৩ দিন অতিবাহিত হওয়ার পরও পরিবার কল্যাণ পরিদর্শক তা অনুমোদন করতে পারবেন।

**পরিবর্ধনঃ**

*নতুন ভার্সনে যে যে পরিবর্ধন হয়েছে তা নিম্নরূপ:*

***(ক) পরিবর্তনঃ***

* নতুন সংস্করণের সাথে সামঞ্জস্য রাখার জন্য টেক্সট সংশোধন করা হয়েছে
* কর্ম পরিকল্পনার অগ্রগতি দেখানোর জন্য এই ভার্সনে ৪ টি ভিন্ন ভিন্ন রঙ ব্যবহার করা হয়েছে।
* ***সক্ষম দম্পতির (ELCO) তথ্য যাচাই পৃষ্ঠাটি পুনর্বিন্যাস করা হয়েছে ।***
* ***মাসিক কার্যক্রম যাচাই এখন ভিন্ন ভিন্ন রঙের বাটনে সজ্জিত করা হয়েছে***
* ***পরিবার পরিকল্পনা পরিদর্শক এবং উপজেলা পরিবার পরিকল্পনা কর্মকর্তা উভয়ের জন্য নোটিফিকেশন ভিউ পুনর্বিন্যাস করা হয়েছে।***
* অগ্রগতির অবস্থা আপডেট করার সময় কর্ম পরিকল্পনা সম্পাদনা করা যাবে। নতুন আইটেমে ভিন্ন ভিন্ন রঙ কোড দিয়ে যোগ করা করা যায়।
* কমিউনিটি ক্লিনিক নাম ছাড়াই পরিবার কল্যাণ সহকারী এবং পরিবার পরিকল্পনা পরিদর্শক উভয়েই ই-রেজিস্টারের ডাটা দেখতে পারবেন।
* লোগো পরিবর্তন করা হয়েছে।

***(খ) সংযোজনঃ***

***৯ম সংস্করণে যে সংযোজনগুলো করা হয়েছে সেগুলো হলো:***

* পরিবার পরিকল্পনা পরিদর্শক-এর কর্মপরিকল্পনায় ২ টি নতুন আইটেম (এনএসভি অনুপ্রেরণা, পরিবার কল্যাণ সহকারী নিবন্ধন যাচাই) যোগ করা হয়েছে।
* পরিবার কল্যাণ সহকারী এবং পরিবার পরিকল্পনা পরিদর্শক উভয়ের কর্ম-পরিকল্পনা বাছাই করার সময় অটো-সাজেশন যুক্ত করা হয়েছে।
* পরিবার কল্যাণ সহকারীর মাসিক কর্ম-পরিকল্পনা যাচাই করার সময় পরামর্শ দেয়ার সুবিধা যোগ করা হয়েছে (টেক্সট বক্সের মাধ্যমে)।
* রিলিজ নোট নতুন ভাবে অন্তর্ভুক্ত করা হয়েছে।